cyanic-selkie/wikianc huggingface dataset:
ఆజాదీ కా అమృత్ మహోత్సవం
తెలంగాణ
ముఖ్యమంత్రి కల్వకుంట్ల చంద్రశేఖర్ రావు స్వతంత్ర భారత అమృతోత్సవాలకు రూ. 25 కోట్లు కేటాయించారు. ఈ ఉత్సవాల నిర్వహణ కమిటీ చైర్మన్ గా ప్రభుత్వ సలహాదారు కె.వి. రమణాచారి, సభ్యులుగా సాధారణ పరిపాలన శాఖ, ఆర్థిక శాఖ, సాంస్కృతిక వ్యవహారాల శాఖ, మున్సిపల్ శాఖ, పంచాయితీ రాజ్ శాఖ, విద్యాశాఖలకు చెందిన కార్యదర్శులు, డైరక్టర్ మున్సిపల్ అడ్మినిస్ట్రేషన్, కమీషనర్ పంచాయితీ రాజ్, సభ్య కార్యదర్శిగా సాంస్కతిక శాఖ డైరక్టర్‌లుగా ప్రభుత్వం నియమించింది. ఇందులో భాగంగా తెలంగాణ ప్రభుత్వం ఆధ్వర్యంలో స్వాతంత్ర్య దినోత్సవం రోజైన ఆగష్టు 15కు ముందు 7 రోజులు, తర్వాత 7 రోజులు మొత్తంగా 15 రోజులపాటు రాష్ట్రవ్యాప్తంగా భారత స్వాతంత్ర్య వజ్రోత్సవ ద్విసప్తాహం పేరుతో రాష్ట్రవ్యాప్తంగా వేడకలను నిర్వహించబడుతున్నాయి. ఆగస్టు 15న గోల్కొండ కోటపై భారత స్వాతంత్ర్య వేడుకలుతో భాగంగా ముఖ్యమంత్రి కేసీఆర్ జాతీయ పతాకాన్ని ఆవిష్కరించాడు.
మూలాలు
వర్గం:జాతీయ ఉత్సవాలు వర్గం:జాతీయ వేడుకలు వర్గం:వేడుకలు
గడ్డం ప్రసాద్ కుమార్
గడ్డం ప్రసాద్‌ కుమార్‌ తెలంగాణ రాష్ట్రానికి చెందిన రాజకీయ నాయకుడు మరియు మాజీ మంత్రి. ఆయన ఉమ్మడి ఆంధ్రప్రదేశ్ రాష్ట్రంలో మంత్రిగా పని చేశాడు.
జననం, విద్యాభాస్యం
జి. ప్రసాద్‌ కుమార్‌ 1964లో తెలంగాణ రాష్ట్రం, వికారాబాదు జిల్లా , మర్పల్లి గ్రామం లో జన్మించాడు. ఆయన తాండూర్ లోని ప్రభుత్వ జూనియర్ కళాశాలలో 1984లో ఇంటర్మీడియట్ పూర్తి చేశాడు
రాజకీయ జీవితం
జి. ప్రసాద్‌ కుమార్‌ తెలంగాణ ఉద్యమ సమయంలో 2008లో జరిగిన ఉప ఎన్నికల్లో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బి. సంజీవరావు పై గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి ఎ.చంద్రశేఖర్‌ పై 4,859 ఓట్ల మెజారిటీతో గెలిచి రెండోసారి ఎమ్మెల్యేగా గెలిచాడు.
గడ్డం ప్రసాద్‌ కుమార్‌ 2012లో నల్లారి కిరణ్ కుమార్ రెడ్డి క్యాబినెట్ లో టెక్స్‌టైల్ శాఖ మంత్రిగా పని చేశాడు. ఆయన 2014 & 2018లో జరిగిన ఎన్నికల్లో పోటీ చేసి ఓటమి పాలయ్యాడు. ఆయన తరువాత కాంగ్రెస్‌ పార్టీ రాష్ట్ర ఉపాధ్యక్షుడిగా నియమితుడయ్యాడు. గడ్డం ప్రసాద్‌కుమార్‌ 2022 డిసెంబర్ 10న తెలంగాణ ప్రదేశ్ కాంగ్రెస్ ఎగ్జిక్యూటివ్‌ కమిటీ సభ్యుడిగా నియమితురాలయ్యాడు.
మూలాలు
వర్గం:తెలంగాణ వ్యక్తులు వర్గం:వికారాబాదు జిల్లా రాజకీయ నాయకులు వర్గం:వికారాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:వికారాబాదు జిల్లా వ్యక్తులు
ఆపరేషన్ పైథాన్
ఆపరేషన్ ట్రైడెంట్‌కు కొనసాగింపుగా భారత నౌకాదళం, పాకిస్తాన్‌పై చేసిన దాడిని ఆపరేషన్ పైథాన్ అంటారు. 1971 భారత పాకిస్తాన్ యుద్ధంలో భాగంగా పాకిస్తాన్ నౌకాదళ స్థావరం కరాచీపై ఈ దాడి చేసింది. ఆపరేషన్ ట్రైడెంట్ తరువాత, భారీ భారత యుద్ధ నౌకలను గమనించిన పాకిస్తాన్, భారత్ మరో దాడికి పాల్పడబోతోందని అనుమానించిన పాకిస్తాన్, తన గగనతల గస్తీని ముమ్మరం చేసింది. పాకిస్తానీ యుద్ధ నౌకలు, వాణిజ్య నౌకలతో కలిసిపోయి, భారత నౌకాదళాన్ని కన్నుగప్పజూసాయి. ఈ ఎత్తులను చిత్తు చేసేందుకు భారత నౌకాదళం డిసెంబరు 8/9 తేదీల్లో ఆపరేషన్ పైథాన్‌ను చేపట్టింది. ఒక క్షిపణి పడవ, రెండు ఫ్రిగేట్లతో కూడిన బృందం, కరాచీ రేవుకు దగ్గరలో ఉన్న ఓడలపై దాడి చేసింది. పాకిస్తాన్ ఫ్లీట్ ట్యాంకరు డక్కా ధ్వంసమైంది. కెమారి ఇంధన నిల్వ స్థావరం నాశనమైంది. కరాచీ రేవులో లంగరు వేసి ఉన్న రెండు విదేశీ వాణిజ్య నౌకలు మునిగిపోయాయి. కాగా భారత్‌కు నష్టమేమీ కలగలేదు.
నేపథ్యం
1971 లో పాకిస్తాన్ నౌకాదళ ప్రధాన కార్యాలయం కరాచీలో ఉండేది. పాకిస్తాన్ నౌకాదళం దాదాపు పూర్తిగా కరాచీ హార్బరులోనే ఉండేది. పాకిస్తాన్ నౌకావిపణికి కూడా కరాచీయే ప్రధాన స్థావరం. కరాచీ దిగ్బంధనం అంటే పాకిస్తాన్ ఆర్థిక వ్యవస్థకు గొడ్డలిపెట్టే. కరాచీ హార్బరు సంరక్షణ పాకిస్తాన్ హైకమాండుకు అత్యంత ప్రధానం; వైమానిక, నౌకా దాడుల నుండి దానికి పటిష్ఠమైన భద్రత ఉండేది. ఈ ప్రాంతంలోని రెండు వైమానిక స్థావరాల లోని యుద్ధవిమానాల ద్వారా కూడా కరాచీకి రక్షణ కల్పించారు.
ఆపరేషన్ పైథాన్‌కు ముందు నాందిగా ఆపరేషన్ ట్రైడెంట్ జరిగింది. 1971 చివరికి వచ్చేసరికి భారత పాకిస్తాన్‌ల మధ్య ఉద్రిక్తతలు పెరగసాగాయి. నవంబరు 23 న పాకిస్తాన్ అంతర్గత ఆత్యయిక పరిస్థితిని ప్రకటించాక, భారత నౌకాదళం కరాచీకి దగ్గరలోని ఓఖా వద్ద మూడు విద్యుత్ తరగతి క్షిపణి పడవలను నిఘా కోసం మోహరించింది. డిసెంబరు 3 న సరిహద్దు వెంబడి ఉన్న భారత వైమానిక క్షేత్రాలపై పాకిస్తాన్ దాడి చేసిన తరువాత భారత పాకిస్తాన్ యుద్ధం అధికారికంగా మొదలైంది. ఈ యుద్ధంలో భాగంగా చేపట్టిన దాడియే ఆపరేషన్ ట్రైడెంట్.
ఆ ఆపరేషన్‌లో తలపెట్టిన లక్ష్యాలు దాదాపుగా అన్నీ పూర్తవగా, కరాచీ రేవులోని ఇంధన నిల్వల పేల్చివేత అసంపూర్ణంగా ఉండగానే ఆపరేషన్‌ను ముగించారు. అసంపూర్ణంగా మిగిలిపోయిన పనిని పూర్తి చేసేందుకు భారత నౌకాదళం మూడు రోజుల తరువాత ఆపరేషన్ పైథాన్‌ను సంకల్పించింది.
పర్యవసానాలు
పాకిస్తాన్ తరపున రక్షణ చర్యలు చేపట్టిన రియర్ అడ్మిరల్ ప్యాట్రిక్ సింప్సన్ నౌకాదళంలో మనోస్థైర్యం పెంచేందుకు కృషి చేసాడు. ఇందుకుగాను ఆయనకు సితారా ఎ జూరత్ పురస్కారాన్ని బహూకరించారు. క్షిపణి పడవ వినాశ్ యొక్క కమాండింగ్ ఆఫీసరు, లెఫ్టి.కమాం. విజయ్ జేరథ్‌కు భారత్ వీరచక్రను బహూకరించింది.
భారత నౌకాదళం దాడులకు వాణిజ్య నౌకలు కూడా మునిగిపోవడంతో, కరాచీ వెళ్ళే విదేశీ వాణిజ్య నౌకలు భారత నౌకాదళ అనుమతులు కోరడం మొదలుపెట్టాయి. క్రమేణా, విదేశీ వాణిజ్య నౌకలు కరాచీ రేవుకు వెళ్ళడం మానేసాయి. దీంతో భారత నౌకాదళం అన్యాపదేశంగా నౌకామార్గ దిగ్బంధనం చేసినట్లైంది.
నోట్స్
<references group="lower-alpha"/>
మూలాలు
వర్గం:భారత పాకిస్తాన్ యుద్ధాలు వర్గం:భారత సైనిక ఆపరేషన్లు
2009 ఆంధ్రప్రదేశ్ ముఖ్యమంత్రి హెలికాప్టర్ ప్రమాదం
2009 సెప్టెంబర్ 2 న కర్నూలు నుండి 40 నాటికల్ మైళ్ళ (74 కిలోమీటర్లు) దూరంలో ఉన్న రుద్రకొండ కొండ సమీపంలో ఆంధ్రప్రదేశ్ హెలికాప్టర్ ప్రమాదానికి గురైంది. ఈ ప్రమాదంలో ఆంధ్రప్రదేశ్ రాష్ట్ర ముఖ్యమంత్రి వై.యస్. రాజశేఖరరెడ్డితో సహా మొత్తం ఐదుగురు మరణించారు. ఈ హెలికాప్టర్ బెల్ 430 హెలికాప్టర్, ఇది ఆంధ్రప్రదేశ్ ప్రభుత్వ ఆధీనంలో ఉండేది, VT-APG నమోదు చేయబడింది.
ప్రమాదం
ఈ బెల్ 430 హెలికాప్టర్ హైదరాబాద్ బేగంపేట విమానాశ్రయం నుంచి బయలుదేరిన కొంత సమయానికే ప్రతికూల వాతావరణంలో చిక్కుకుంది. అధికారిక ప్రమాద నివేదిక ప్రకారం విమానం వాతావరణ రాడార్ ఎరుపు రంగుని సూచించింది. దీని అర్థం వాతావరణం ప్రమాదభరితంగా ఉన్నదని. విమాన సిబ్బంది అనుకున్న మార్గమునకు కొద్దిగా ఎడమ వైపున ప్రయాణించేందుకు నిర్ణయించుకున్నారు. పైలట్లు వాతావరణం మరీ అధ్వాన్నంగా మారడాన్ని గమనించి కృష్ణానది దాటిన తరువాత మలుపు తిరిగేందుకు నిశ్చయించుకున్నారు. ఉదయం 9:02 కి బేగంపేట, శంషాబాద్ ఎయిర్ ట్రాఫిక్ కంట్రోలర్లతో సంబంధాలు తెగిపోయాయి. ఈ సమయానికి హెలికాప్టర్ దట్టమైన నల్లమల అటవీ ప్రాంతం గుండా వెళ్తున్నది. అయితే, కొంత సమయానికి 09:20 తరువాత ఫ్లైట్ సిబ్బంది ఇంధనం ఒత్తిడి సరఫరా లో ఏర్పడిన సమస్యలను ఎదుర్కొవలసి వచ్చింది. పైలట్లు ఇంధన ఒత్తిడి సరఫరా లో ఏర్పడిన సమస్యలను నిలువరించేందుకు అత్యవసర తనిఖీ జాబితా విధానాలలోని ఆయిల్ ఒత్తిడి సరఫరా విభాగాన్ని కనుగొన్నారు. కానీ ఏర్పడిన సమస్యకు సరైన పరిష్కారమార్గం గుర్తించడం వారికి సాధ్యం కాలేదు. తరువాత వెంటనే సహ పైలట్ హెలికాప్టర్ ఏదో ప్రమాదానికి గురవబోతున్నదని భావించి ప్రమాద సూచికగా నిరంతరంగా గో ఆరౌండ్ అని అరిచాడు. ఆఖరి 14 సెకన్ల సమయంలో ఈ అరుపుల, కేకల పరంపరలు చాలా అధికంగా ఉన్నాయి. ఆ తరువాత హెలికాప్టర్ నియంత్రణ కోల్పోవడం వలన దాని ఫలితంగా అధిక వేగంగా తటాలున కిందికి దిగడంతో కూలిపోయింది. ఈ హెలికాప్టర్ నేలను ఢీకొన్న ప్రభావంతో పేలిపోయి తునాతునకలయ్యింది. అందులో ఉన్న వారంతా గాయాల పాలై మరణించారు. ఇందులో మృతి చెందిన వారు ఆంధ్రప్రదేశ్ ముఖ్యమంత్రి వై. ఎస్. రాజశేఖర్ రెడ్డి, ప్రత్యేక కార్యదర్శి పి. సుబ్రహ్మణ్యం, ముఖ్య భద్రతా అధికారి ఎ. ఎస్. సి. వెస్లీ, పైలట్ ఎస్. కె. భాటియా, సహ పైలట్ ఎం. ఎస్. రెడ్డి.
అనంతర పరిణామం
ఆంధ్రప్రదేశ్ రాష్ట్ర ప్రభుత్వం, భారతదేశ ప్రభుత్వం దేశం యొక్క చరిత్రలో అతిపెద్ద శోధన, రెస్క్యూ కార్యకలాపాలు ఒకటి ప్రారంభించింది. రాష్ట్ర భద్రతా అధికారులు ప్రతికూల వాతావరణం శోధన, రెస్క్యూ ప్రయత్నాలకు ప్రతిబంధకంగా ఉందని పేర్కొన్నారు. ఈ ఆపరేషన్ కోసం భారతదేశ హోం మంత్రిత్వ శాఖ 5000 మంది CRPF సైనికులను పంపింది. ఇదే సమయంలో భారతదేశ రక్షణ మంత్రిత్వ శాఖ కూంబ్ ప్రాంతానికి తక్కువ ఎత్తులో ఉపయోగించగల విమానాలను, థర్మల్ ఇమేజింగ్ వ్యవస్థలు కలిగియున్న సుఖోయ్-30MKI విమానాన్ని పంపించమని భారత వైమానిక దళానికి ఆదేశాలిచ్చారు. అదనంగా, ఆరు జిల్లాలు నుండి పోలీసు సిబ్బంది గ్రౌండ్ శోధనలో నిమగ్నమయ్యారు. అక్కడి అడవి భూభాగంతో బాగా పరిచయమున్న ఆంధ్రప్రదేశ్ యాంటీ నక్సల్ దళాలు కూడా ఆ ప్రాంతానికి తరలి వెళ్ళాయి. రాష్ట్రలోని ఈ భాగం నుండి స్థానిక గిరిజన నివాసితులు శోధన మిషన్ కు సహాయకులుగా ఉన్నారు. గస్తీ పార్టీలు కూడా హెలికాప్టర్ అవశేషాల కోసం కృష్ణా నదిలో గాలించారు. ఇస్రోకు చెందిన RISAT-2 ఉపగ్రహాన్ని కూడా అన్వేషణ ప్రాంతంలో మోహరించారు. కానీ ఇది అందించిన ఈ ప్రాంత అధిక రిజల్యూషన్ చిత్రాలతో హెలికాప్టర్ కనిపెట్టడం సాధ్యం కాలేదు. చివరకు హెలికాప్టర్ తో సంబంధాలు కోల్పోయిన 24 గంటల కంటే తక్కువ సమయంలోనే 08:20 కు IAF Mi-8 హెలికాప్టర్ సిబ్బంది కూలిపోయిన హెలికాప్టర్ శిథిలాల ప్రదేశాన్ని కనుగొన్నారు.
వి. తులసీరామ్
'''వి. తులసీరామ్''' తెలంగాణ రాష్ట్రానికి చెందిన రాజకీయ నాయకుడు మరియు మాజీ ఎంపీ. ఆయన ఉమ్మడి ఆంధ్రప్రదేశ్ రాష్ట్రంలో పెద్దపల్లి & నాగర్ కర్నూల్ పార్లమెంట్ సభ్యుడిగా ఎన్నికయ్యాడు.
జననం
వి. తులసీరామ్ 2 అక్టోబర్ 1938లో తెలంగాణ రాష్ట్రం, రంగారెడ్డి జిల్లా, శివరాంపల్లి గ్రామంలో జన్మించాడు.
రాజకీయ ప్రస్థానం
వి. తులసీరామ్ కాంగ్రెస్ పార్టీ ద్వారా రాజకీయాల్లోకి వచ్చి 1959 నుంచి 1971 వరకు కాటేదాన్ సర్పంచ్‌గా, రాజేంద్రనగర్ పంచాయితీ సమితి ప్రెసిడెంట్‌గా పని చేశాడు. ఆయన తెలంగాణ ఉద్యమ సమయంలో 1971లో జరిగిన పార్లమెంట్ ఎన్నికల్లో తెలంగాణ ప్రజా సమితి తరపున పెద్దపల్లి నియోజకవర్గం నుంచి పోటీ చేసి పార్లమెంటుకు తొలిసారి ఎంపీగా ఎన్నికయ్యాడు.
వి. తులసీరామ్ 1977లో జరిగిన పార్లమెంట్ ఎన్నికల్లో కాంగ్రెస్ పార్టీ తరపున రెండోసారి ఎంపీగా ఎన్నికయ్యాడు. ఎన్‌టీ రామారావు 1982లో స్థాపించిన తెలుగుదేశం పార్టీ లో చేరి 1985లో టీడీపీ తరపున నాగర్‌కర్నూల్ నియోజకవర్గం నుండి పోటీ చేసి ఎంపీగా గెలిచాడు. ఆయన తరువాత రంగారెడ్డి జిల్లా తెలుగుదేశం పార్టీ అధ్యక్షుడిగా కూడా పని చేశాడు.
మరణం
వి. తులసీరామ్ అనారోగ్యంతో బాధపడుతూ 16 ఏప్రిల్ 2021న రంగారెడ్డి జిల్లా, శివరాంపల్లి లోని తన స్వగృహంలో మరణించాడు. ఆయనకు ఇద్దరు కొడుకులు (వీటి ప్రకాష్, వీటి విజయ్ కుమార్), ముగ్గురు కూతుళ్లు ఉన్నారు.
మూలాలు
వర్గం:రంగారెడ్డి జిల్లా రాజకీయ నాయకులు వర్గం:రంగారెడ్డి జిల్లా వ్యక్తులు
హోల్‌కెరె శాసనసభ నియోజకవర్గం
హోల్‌కెరె శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం చిత్రదుర్గ జిల్లా, గుల్బర్గా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
వావిళ్ళ
వావిళ్ళ తెలుగు వారిలో కొందరి ఇంటి పేరు.
బాలాత్రిపురసుందరి
బాలాత్రిపురసుందరా దేవి, శివ పార్వతుల తనయులగా అందరికీ సాధారణంగా తెలిసిన వినాయకుడు, కుమార స్వామి కాక బాల త్రిపుర సుందరడు కూడా ఉన్నాడు. జగన్మాత అయిన పార్వతీ దేవి ఊహా పుత్రుడు, మానస పుత్రుడే ఈ బాల సుందరుడు. భక్త ప్రహ్లాదుని కాలంలో అతని తల్లి లీలావతి పార్వతీ దేవిని
వర్గం:దేవతలు
అల్లమ ప్రభు
అల్లమ ప్రభు 12 వ శతాబ్దానికి చెందిన గొప్ప వ్యక్తి. ఆ కాలంలో అంటరానితనంపైన పోరాడి సమాజంలో మార్పుని తీసుకురావడానికి కృషి చేసిన వ్యక్తి. అంతేకాకుండా దేశసంచారం చేస్తూ ఎన్నో శివాలయాలని దర్శించి ఆత్మలింగాన్ని పొందిన మహా శక్తిమంతుడు.గొప్ప వచన సాహిత్యకారుడు.
జీవిత గాథ
అల్లమప్రభు 12 వ శతాబ్దంలో కర్ణాటక రాష్ట్రంలో జన్మించాడు. ఈయన గొప్ప శివభక్తుడు. ఒక గొప్ప ఆధ్యాత్మిక సాధువు. అయితే ఆయన కమలత అనే ఒక యువతిని వివాహం చేసుకోగా ఆమె తీవ్ర జ్వరంతో మరణించడంతో, అది తట్టుకోలేని ఆయన దేశసంచారం చేస్తూ అనేక శివాలయాలను దర్శించడం మొదలుపెట్టాడు. ఆ క్రమంలోనే ఒక గురువు ఆత్మలింగాన్ని ఆయనకి ప్రసాదించాడట. ఇది ఇలా ఉంటె, శివనామంతో అన్ని శివాలయాలు దర్శిస్తుండగా అప్పటికే శక్తివంతమైన సాధువుగా అల్లమప్రభు ప్రసిద్ధి చెందగా, ఒక యోగి అల్లమప్రభుని కలసి అతడితో పోటీ పడాలని భావించాడు. ఆ యోగి వయసు 200 సంవత్సరాల ఉండగా, ఆయన కఠోర సాధనతో పంచభూతాలపైనా ఆధిపత్యం సాధించి శరీరాన్ని దృఢపరుచుకొని వయసుని అధిగమించాడు. ఇలా వయసుని అధిగమించాననే గర్వం ఆ యోగికి ఉంది. అయితే ఆ యోగి ఒక నది ఒడ్డున అల్లమప్రభు ని కలుసుకొని నేను అసలైన యోగిని. నువ్వు కాదు. కావాలంటే ఒక కత్తి తీసుకొని నా నెత్తి పైన కొట్టమని చెప్పగా, అప్పుడు అల్లమప్రభువు ఒక కత్తితో ఆ యోగి తలపైన కొట్టడంతో ఒక రాయికి తగిలినట్టు ఆ కత్తి మళ్ళి వెనుకకు వచ్చింది. అప్పుడు ఆ యోగి నన్ను ఏ కత్తి కూడా ఏమి చేయలేదు, నేను అమరుడను అని చెప్పి, నీవు ఏం చేయగలవు? అని అడగడంతో, అల్లమప్రభు నవ్వుతు నువ్వు కూడా నీ కత్తితో నా తలపైన ప్రయోగించి చూడు అనగా, ఆ యోగికి అల్లమప్రభు దృడంగా కాకుండా సామాన్యంగా కనిపించడంతో ఆగిపోగా, అల్లమప్రభు ఏమి పర్వాలేదు కత్తిని నా పైన ప్రయోగించు అనడంతో, ఆ యోగి కత్తితో తలపైన కొట్టగా, ఆ కత్తి అల్లమప్రభువు శరీరం మధ్యనుండి ఏదో గాలిలో వెళ్లినట్టు గా వెళ్లి భూమికి తాకడంతో ఆ యోగి అలానే కత్తితో పాటు కిందపడిపోయాడు. అప్పడు ఆ యోగి ఇది ఏమిటి అని అల్లమప్రభు ని అడగగా, 'ఇది ఇదో అదో కాదు ఇది శివుడు, ఇది ఏదైతే లేదో అది' అని ఆ యోగికి సమాధానం ఇచ్చాడు.
ఇక అల్లమ ప్రభు సంపాదించిన ఆ లింగాన్ని ఒక దట్టమైన గుట్ట పైన ప్రతిష్టించి పూజలు చేసాడు. ప్రస్తుతం ఆ గుట్టను అల్లమ ప్రభు గుట్ట అని పిలుస్తున్నారు.
అల్లమ ప్రభు గుట్ట, ఆలయం
ప్రస్తుతం ఆ లింగ ప్రతిష్టాపన జరిగిన గుట్ట తెలంగాణ రాష్ట్రంలోని కామారెడ్డి జిల్లా, నస్రుల్లాబాద్, బొమ్మన్ దేవ్ పల్లి దగ్గరలో ఉంది. దేవాలయంలో ఆ లింగం ఉంది. అందుకే ఆ లింగం మహిమాన్వితమైనదిగా భక్తులు విశ్వసిస్తారు. అక్కడ ప్రతి సంవత్సరం మాఘ అమావాస్య నుండి మూడు రోజుల పాటు జాతర చాలా గొప్పగా జరుగుతుంది. ఈ జాతర సమయంలో తెలుగు రాష్ట్రాల నుండే కాకుండా కర్ణాటక, మహారాష్ట్ర నుండి కుండా భక్తులు అధిక సంఖ్యలో వస్తుంటారు. ఈ ఆలయాన్ని దర్శించాలంటే అడవి మార్గం గుండా కొన్ని కిలోమీటర్లు నడిచి వెళ్ళాలి.
కొన్ని అల్లమ ప్రభు వచనాలు (తెలుగు అనువాదంలో)
"గుహేశ్వర" అంకితంలో వచనాలు, స్వరవచనాలు, సృష్టి వచనాలు, మంత్ర గోప్యంలను రచించాడు. ఇప్పటికి 1645 వచనాలు దొరికాయి. అధ్యాత్మికతన అనుభావం వాటి మూలధనం. అలాంటి వెన్నింటినో వెడగుమార్మిక శైలిలో వ్యక్తపరచడం విశేషం.
కల్యాణమను ప్రమిదలోన భక్తి రసమను నూనెను పొసి ఆచారమనె ఒత్తితో బసవన్న అను జ్యోతి తాకించగా పూని వెలుగు చుండెనయ్యా శివుని ప్రకాశం ఆ వెలుగులో ఒప్పియుండిరయ్యా అసంఖ్యాత భక్త గణములు శివభక్తులున్న క్షేత్రమే అవిముక్త క్షేత్రమనెది అబద్ధమా? గుహేశ్వర లింగమందు నా పరమారాధ్యుని సంగని బసవన్నను గని బ్రతికితిని కనుమా సిద్ధరామయ్యా. --
కుమ్మరి పురుగులా ఒంటికి మన్నంటకుండ వున్నావుగా బసవన్నా నిటిలోని తామర (పువ్వు)లా తడిసి తడియనట్లు వున్నావుగా బసవన్నా జలంలోని తామరలా అంటి అంటనట్లు వున్నావుగదా బసవన్నా గుహేశ్వరలింగం అనతి మీద దేహాభిమాన మత్తులైన ఐశ్వర్యాంధ కుల మతము నేమి చేయ వస్తివయ్యా సంగన బసవన్నా --
ఆజ్ఞానమనే ఉయ్యాలలో జ్ఞానమనె శిశువును పడుకోబెట్టి సకల వేదశాస్త్రములనే తాళ్లు కట్టి పట్టి ఊపుతూ జోల పాడుతోంది భ్రాంతి అనే తల్లి. ఊయల విరిగి తాళ్లు తెగి జోల పాట నిలువక పోతే గుహేశ్వరుడనే లింగం కానలేము --
అమృతసాగరంలోనే వుండి ఆవును గురించిన చింత ఎందుకు? మేరువు మధ్యదాగి బంగరు పోడిని కడిగే చింత ఎందుకు? గురునితో చేరి తత్వవిద్యల చింత ఎందుకు? ప్రసాదంలో వుండి ముక్తిని గురించి చింత ఎందుకు? కరస్థలాన లింగమున్న తరువాత ఇంక వేరే చింతలెందుకు చెప్పరా గుహేశ్వరా? --
తనువు బత్తలగా నుంటేనేమి శుచి కాకున్నంత వరకు తల బొడైతేనేమి భావము బయలుకానంత వరకు భస్మము పూసితే నేమి? కరణాదుల గుణాల నొత్తి త్రొక్కి కాల్చనంత వరకు ఇట్లాంటి ఆశల వేషపు భాషకు గుహేశ్వరా నీవు సాక్షిగా ఛీకొడతాను. --
తల్లిదండ్రులు లేని కన్నా నీకు నీవే పుట్టి పెరిగితివి కదా నీ పరిణామమే నీకు ప్రాణతృప్తిగా ఉంది కదా! భేదకులకు అభేద్యుడనై నిన్ను నీవే వెలుగుచున్నావు కదా! నీ చరిత్ర నీకు సహజము గుహేశ్వరా --
బంగారు మాయ అంటారు - బంగారు మాయకాదు అంగన మాయ అంటారు - అంగన మాయకాదు కనుముంగిట మట్టిమాయ అంటారు - మట్టిమాయ కాదు మనసు ముంగిట ఆశే మాయ కనమా గుహేశ్వరా. --
రెండు కళ్లకు ఒకే చూపైనట్లు దంపతులేక భావంతో నిలిచినపుడు గుహేశ్వర లింగానికి నివేదనమైనది సంగన బసవన్న --
దేహంలో దేవాలయముండి మరినేరే దేవళ మేలయ్యా రెండింటిని చెప్పరాదయ్యా గుహేశ్వరా నీవు రాయివైతే నేనేమౌతాను? --
మర్త్యలోకములోని మానవులు దేవళమందొక దేవుని చేయ నేనబ్బుర పడితిని నిత్యానికి నిత్యంగా అర్చన పూజనలు చేయించి వైభోగము నెరపే వారిని చూచి నేనబ్బుర పడితిని గుహేశ్వరా మీ శరణులు, గతమున లింగమునుంచి పోయారు --
మాటన్నది జ్యోతిర్లింగం స్వరమనేది పరతత్వం తాళవాద్య సంపుటమన్నది నాదబిందు కళాతీతం గుహేశ్వరుని శరణులు మాట్లాడి మైలచెందరు వినరా ఉన్మాదీ. --
స్నానించి దేవుని పూజింతుననే సందేహి మానవా వినరోరీ స్నానించదా చేప? స్నానించదా మొసలి? తాను స్నానించి తనమనసు శుచికానంత వరకు ఈ మాయల మాటలు మెచ్చునా మా గుహేశ్వరుడు. --
మబ్బుల మాటున మెరపులా బయలు మాటున ఎండమావిలా శబ్దము మాటున నిశ్యబ్దములా కన్నుల మాటున వెలుగులా గుహేశ్వరా మీ తీరు. --
వేదాలనేవి బ్రహ్మాయ్య బూటకం శాస్త్రములనేవి సరస్వతమ్మ పితలాటకం ఆగమాలనేవి ఋషుల ఉన్మాదం పరాణాలనేవి పూర్వుల నాటకం ఈలాగున వీటిని తెలిసిన వారిని వీధికిలాగి నిజంగా నిందించేవాడే గుహేశ్వరునిలో అచ్చంగా లింగైక్యుడు. --
వేదం ప్రమాణం కాదు శాస్త్రమూ ప్రమాణం కాదు శబ్దం ప్రమాణం కాదు చూడండహో లింగానికి అంగసంగం నడుమ నుండి, దాచుకొని వాడకొన్నాడు గుహేశ్వరా మీ శరణుడు --
వేదమనేది చదువుల మాట శాస్త్రమనేది సంతల సుద్దులు పురాణములనేది దోంగల గోష్ఠి తర్కమనేది టగరుల పోరు భక్తి అనేది, కోరి, అనుభవించే లాభం గుహేశ్వరడు అందని ఘనము. --
వేదాలు అందుకోవడం తెలియక చెడ్డాయి శాస్త్రాలు సాధించుటెరుగక చెడ్డాయి పురాణాలు పూరించుట తెలియక చెడ్డాయి పెద్దలు తమ్ముతా మెరుగక చెడ్డారు తమ బుద్ధి, తమనే తిన్నది మిమ్మేక్కడ తెలిసేరురా గుహేశ్వరా. --
సతిని గాంచి వ్రతియైనాడు బసవన్న వ్రతియై బ్రహ్మచారియైనాడు బసవన్న బ్రహ్మచారియై భవరహితుడైనాడు బసవన్న గుహేశ్వరా మిలో బాలబ్రహ్మచారియైనది బసవన్న ఒక్కడే. --
చుట్టి చుట్టి వస్తే లేదు లక్ఞగంగల్లో మునిగిన లేదు కొట్టకొనల మేరుగిరినెక్కి కెకలిడిన లేదు నిత్య నేమముతో తనువు తాకినా లేదు నిత్యానికి నిత్యం తలచే మనసును ఆనాటి కానాటికి అట్టిట్టు తిరిగే మనసును చిత్తంలో నిలుపగల్గితే నిర్మలమైన వెలుగు గుహేశ్వరలింగము --
పాల నేమము పట్టినవాడు పిల్లియై పుడతాడు శనగల నేమము పట్టినవాడు గుర్రమై పుడతాడు ఆర్ఘ్యపు నేమము పట్టినవాడు కప్పయై పుడతాడు పూల నేమము పట్టినవాడు తుమ్మెదై పుడతాడు ఇది షడు స్థలమునకు వెలుపలనే సుమా నిజభక్తి లేనివారిని చూసియు మెచ్చడు గుహేశ్వరుడు --
బయటి లింకులు
వర్గం:కర్ణాటక వర్గం:లింగాయత వర్గం:కన్నడ సాహిత్య వేత్తలు వర్గం:భారతీయ తత్వవేత్తలు వర్గం:కన్నడ కవులు వర్గం:భక్తి ఉద్యమం వర్గం:కర్ణాటక వ్యక్తులు
కంప్యూటర్ స్పీకర్లు
thumb|220x220px|ఒక జత స్పీకర్లు USB ద్వారా కంప్యూటర్ కు ఆడియో కనెక్ట్ చేయబడ్డవి కంప్యూటర్ స్పీకర్లు లేదా మల్టీమీడియా స్పీకర్లు అనేవి కంప్యూటర్ లతో ఉపయోగించడానికి విక్రయించబడిన స్పీకర్లు, అయితే సాధారణంగా ఇతర ఆడియో ఉపయోగాల సామర్థ్యం కూడా ఉంటుంది, ఉదాహరణకు MP3 ప్లేయర్ కొరకు ,లేదా మొబైల్ కు జతచెసి కూడా వీటిని వాడవచ్చు. ఇటువంటి చాలా స్పీకర్లకు అంతర్గత యాంప్లిఫైయర్ ఉంటుంది, దీని ఫలితంగా ఒక పవర్ సోర్స్ అవసరం అవుతుంది, ఇది తరచుగా ఒక AC అడాప్టర్, బ్యాటరీలు లేదా యిఎస్‌బి USB పోర్ట్ ద్వారా మెయిన్స్ పవర్ సప్లై ద్వారా ఉండవచ్చు. సిగ్నల్ ఇన్ పుట్ కనెక్టర్ తరచుగా 3.5 mm జాక్ ఫ్లగ్ (సాధారణంగా PC 99 ప్రమాణానికి రంగు-కోడింగ్ లైమ్ ఆకుపచ్చ); RCA కనెక్టర్ లను కొన్నిసార్లు ఉపయోగిస్తారు, USB పోర్ట్ సిగ్నల్, పవర్ రెండింటిని సరఫరా చేయవచ్చు (అదనపు సర్క్యూటరీ అవసరం, కంప్యూటర్ తో ఉపయోగించడానికి మాత్రమే తగినది). బ్యాటరీ తో నడిచే వైర్ లెస్ బ్లూటూత్ స్పీకర్లకు ఎలాంటి కనెక్షన్ లు అవసరం లేదు. చాలా కంప్యూటర్ ల్లో తక్కువ పవర్, క్వాలిటీ కలిగిన స్పీకర్లు ఉంటాయి; బాహ్య స్పీకర్లు కనెక్ట్ చేయబడినప్పుడు, అవి బిల్ట్ ఇన్ స్పీకర్ లను డిసేబుల్ చేస్తుంది. ఆల్టెక్ లాన్సింగ్  రూపొందించబడింన కంప్యూటర్ స్పీకర్ మార్కెట్ లో 1990 న విడుదల అయినది.
కంప్యూటర్ స్పీకర్లు నాణ్యత, ధరలో విస్త్రృతంగా ఉంటాయి. కంప్యూటర్ స్పీకర్లు కొన్నిసార్లు కంప్యూటర్ సిస్టమ్ లతో ప్యాక్ చేయబడతాయి, ఇవి చిన్నవి, ప్లాస్టిక్, తక్కువ సౌండ్ క్వాలిటీ ని కలిగి ఉంటాయి. కొన్ని కంప్యూటర్ స్పీకర్లు బాస్, ట్రెబుల్ కంట్రోల్స్ వంటి ప్రత్యేక ఈక్వలైజేషన్ లక్షణాలను కలిగి ఉంటాయి. బ్లూటూత్ స్పీకర్లను కంప్యూటర్ తో కనెక్ట్ చేయవచ్చు. Aux జాక్, అనుకూలంగా అడాప్టర్ వుంటుంది.
కంప్యూటర్ కేసులో స్పీకర్
కంప్యూటర్ స్పీకర్ మదర్‌బోర్డుకు అనుసంధానించబడిన డైనమిక్ స్పీకర్ లేదా హార్డ్‌వేర్ స్థితి యొక్క నోటిఫికేషన్ ఇవ్వడానికి కంప్యూటర్ బూట్ (POST) సమయంలో శబ్దం చేసే పనితీరుతో మెయిబోర్డ్‌లో నిర్మించిన సిరామిక్ స్పీకర్ కావచ్చు. (దాని స్వంత "బీప్ కోడ్‌లు" ఉన్న బయోస్ తయారీదారుని బట్టి, వినియోగదారు వారి బీప్ కోడ్ ద్వారా లోపాన్ని (ఉన్నట్లయితే) నిర్ధారించవచ్చు .కొన్ని కంప్యూటర్ డిస్ప్లేలలో అంతర్నిర్మిత స్పీకర్లు ఉన్నాయి. నోట్బుక్ కంప్యూటర్లలో అంతర్నిర్మిత స్పీకర్లు కూడా ఉన్నాయి.
హెడ్‌ఫోన్‌లు
కొన్ని సందర్భాల్లో కంప్యూటర్ స్పీకర్లకు బదులుగా హెడ్‌ఫోన్‌లు (హెడ్‌ఫోన్‌లు) ఉపయోగించబడతాయి (కార్యాలయాలు, ఆట గదులు లేదా పరిమిత స్థలంలో బహుళ యంత్రాలతో ఇంటర్నెట్ స్థానాల్లో అనుకూలం). నిర్మాణం పరంగా, ఇది కాంపాక్ట్ పరిమాణం, తక్కువ శక్తి, వినియోగదారులు చెవిలో లేదా చెవి మీద ధరించడానికి రూపొందించబడింది (, తరచుగా అదనపు మైక్రోఫోన్‌లను ఏకీకృతం చేస్తుంది). ఈ రకం నేరుగా యాంప్లిఫైయర్ లేకుండా సౌండ్ కార్డ్‌లోకి ప్లగ్ చేస్తుంది (ప్రత్యక్ష యాంప్లిఫికేషన్, అవుట్‌పుట్‌తో వైర్‌లెస్ హెడ్‌ఫోన్‌లు తప్ప), కావలసిన వాల్యూమ్‌కు సరిపోయేలా వాల్యూమ్‌ను సర్దుబాటు చేయడానికి వాటిని వేరియబుల్ రెసిస్టర్‌తో అమర్చవచ్చు
సాధారణ లక్షణాలు
కంప్యూటర్ స్పీకర్ల యొక్క ప్రతి బ్రాండ్ విభిన్న లక్షణాలను కలిగి ఉంటుంది. కానీ సాధారణంగా ఈ క్రింది లక్షణాలు ప్రామాణికమైనవి
డిజైన్ లక్షణాలు
శాటిలైట్ స్పీకర్లు సాధారణంగా కంప్యూటర్ స్క్రీన్‌కు దగ్గరగా ఉంచుతారు, కాబట్టి అవి సాధారణంగా యాంటీ మాగ్నెటిక్ స్పీకర్ కవర్లతో తయారు చేయబడతాయి. స్పీకర్ నిర్మాణం శాశ్వత అయస్కాంతాలను ఉపయోగిస్తున్నందున, దానిని CRT స్క్రీన్‌ల పక్కన ఉంచడం వలన స్క్రీన్‌కు అయస్కాంత జోక్యం ఏర్పడుతుంది, కాబట్టి శాటిలైట్ స్పీకర్ కవర్ ఒక లోహ పొరతో కప్పబడి ఉంటుంది. బాహ్య ప్రదేశాన్ని ప్రభావితం చేయకుండా అయస్కాంత క్షేత్రాన్ని నిరోధించడం.
మధ్య, తక్కువ-శ్రేణి స్పీకర్లలో, ఉపగ్రహ స్పీకర్లు సాధారణంగా ఒక స్పీకర్ లేదా రెండు స్పీకర్లను మాత్రమే ఉపయోగిస్తాయి, అయితే అదే డయాఫ్రాగమ్ పరిమాణం మిడ్‌రేంజ్ , హై రేంజ్‌ను పూర్తిగా పునరుత్పత్తి చేయకూడదు
సబ్‌ వూఫర్‌లలో తరచుగా పవర్ యాంప్లిఫైయర్ భాగాలతో అమర్చిన ఎన్‌క్లోజర్‌లు ఉంటాయి.లౌడ్‌స్పీకర్ వద్ద శబ్దాన్ని నివారించడానికి విద్యుత్ సరఫరా అనలాగ్ ఇన్‌పుట్ లైన్ నుండి ఖచ్చితంగా కవచం కావాలి. వివిక్త ఆంప్స్‌ని ఉపయోగించే కొన్ని కంప్యూటర్ స్పీకర్ సిస్టమ్‌లతో, డిజైన్‌లో చాలా ప్రయోజనాలు ఉన్నాయి (కాబట్టి ఇది అధిక నాణ్యతను ఇవ్వగలదు), అయితే ఈ వ్యవస్థల ఖర్చు తరచుగా ఎక్కువగా ఉంటుంది
5.1 లేదా 7.1 స్పీకర్ సిస్టమ్‌లు కంప్యూటర్ ఆటలను ఉపయోగిస్తున్నప్పుడు ఈ కంప్యూటర్ స్పీకర్లలో ఎక్కువ ప్రయోజనంఇది ఆట యొక్క పూర్తి ధ్వనిని వివరిస్తుంది. ఆటగాళ్ళు తమ ఆటలోని దిశల నుండి అన్ని శబ్దాలను వారి పాత్రను ఖచ్చితంగా ఓరియంట్ చేయవచ్చు లేదా రేసింగ్ చేసేటప్పుడు, గేమర్స్ వెనుక ఉన్న శత్రువు వాహనాన్ని స్పష్టంగా గుర్తించవచ్చు.
కంప్యూటర్ స్పీకర్ ఇన్పుట్ సిగ్నల్స్ రకాలు
కంప్యూటర్ స్పీకర్ల కోసం ఇన్పుట్ ఇన్పుట్ సిగ్నల్ రెండు రకాలను కలిగి ఉంటుంది: అనలాగ్ (అనలాగ్), డిజిటల్ ఇన్పుట్ (డిజిటల్).
మూలాలు
వర్గం:కంప్యూటర్ పెరిఫెరల్స్ వర్గం:కంప్యూటరు హార్డువేర్
మురళీ మనోహర్ జోషి
మురళీ మనోహర్ జోషి (జననం: జనవరి 5, 1934) ఈయన భారతీయ రాజకీయ నాయకుడు. ఈయన పద్మవిభూషణ్ పురస్కార గ్రహీత. ఈయన భారతీయ జనతా పార్టీ లో కీలక సభ్యుడిగా ఉన్నాడు.
తొలినాళ్ళ జీవితం
ఈయన 1934, జనవరి 5న ఉత్తరాఖండ్ రాష్ట్రంలోని అల్మోరా లోని కుమావున్ హిల్స్ అనే ప్రాంతంలో జన్మించాడు. ఈయన తన ప్రాథమిక విద్యను చంద్పూర్, జిల్లా బిజ్నోర్, అల్మోరాలో పూర్తిచేసాడు. ఈయన మీరట్ కళాశాలలో బి.ఎస్.సి. విద్యను, అలహాబాద్ విశ్వవిద్యాలయం నుండి ఎమ్.ఎస్.సి. ని పూర్తిచేసాడు. ఈయన అలహాబాద్ విశ్వవిద్యాలయం నుండి డాక్టోరల్ థీసిస్ యొక్క అంశంపై డాక్టరేట్ తీసుకున్నాడు. ఈయన తన పి.హెచ్.డిని అలహాబాద్ విశ్వవిద్యాలయంలో భౌతికశాస్త్రంలో బోధించడం ప్రారంభించాడు.
రాజకీయ జీవితం
ఈయన తన చిన్న వయసులో ఆర్‌ఎస్‌ఎస్‌తో సంప్రదించి, 1953–54లో ఆవు రక్షణ ఉద్యమంలో పాల్గొన్నాడు. 1955 లో ఉత్తరప్రదేశ్ కి చెందిన కుంబ్ కిసాన్ ఆండోలన్‌లో పాల్గొని, భూమి ఆదాయ అంచనాను సగానికి తగ్గించాలని కోరాడు. భారతదేశంలో అత్యవసర కాలంలో (1975-1977), జోషి 26 జూన్ 1975 నుండి 1977 లోక్ సభ ఎన్నికల వరకు జైలులో ఉన్నాడు. ఈ ఎన్నికల్లో అల్మోరా నుండి పార్లమెంటు సభ్యునిగా ఎన్నికయ్యాడు. భారత చరిత్రలో మొట్టమొదటి కాంగ్రెసేతర ప్రభుత్వాన్ని ఏర్పాటు చేసిన జనతా పార్టీ (అప్పటి తన పార్టీని కూడా కలిగి) అధికారంలోకి వచ్చినప్పుడు ఈయన జనతా పార్లమెంటరీ పార్టీ ప్రధాన కార్యదర్శిగా ఎన్నికయ్యాడు. ఆ తరువాత 1980 లో జనతా పార్టీ పేరు భారతీయ జనతా పార్టీ లేదా బిజెపిగా మార్చారు. ఈయన మొదట కేంద్ర కార్యాలయాన్నికి ప్రధాన కార్యదర్శిగా, ఆ తరువాత పార్టీ కోశాధికారి నియమించబడ్డాడు. ఈయన బీహార్, బెంగాల్, ఈశాన్య రాష్ట్రాలకు బీజేపీ ప్రధాన కార్యదర్శిగా పనిచేశాడు. ఆ తరువాత, అటల్ బిహారీ వాజ్‌పేయి ఆధ్వర్యంలో బిజెపి భారతదేశంలో ప్రభుత్వాన్ని ఏర్పాటు చేసినప్పుడు, ఈ మంత్రివర్గంలో మానవ వనరుల అభివృద్ధి మంత్రిగా పనిచేశాడు. ఈయన బీజేపీ అభ్యర్థిగా వారణాసి నియోజకవర్గం నుండి 15 వ లోక్‌సభకు ఎన్నికైయ్యాడు. ఈయన 1996 లో 13 రోజుల పాటు ప్రభుత్వానికి హోంమంత్రిగా పనిచేశాడు. 2009 లో బీజేపీ మానిఫెస్టో ప్రిపరేషన్ బోర్డు ఛైర్మన్‌గా నియమితులయ్యాడు. వారణాసి నుండి సిట్టింగ్ ఎంపిగా ఉన్న ఈయన 2014 లోక్‌సభ ఎన్నికల్లో నరేంద్ర మోడీకి ఆ సీటు కోసం వదులుకున్నాడు. కానీ కాన్పూర్ నియోజకవర్గం నుండి పోటీ చేసి 2.23 లక్షల ఓట్ల తేడాతో గెలిచాడు.
మరిన్ని విశేషాలు
ఈయన భారతీయ జనతా పార్టీ (బిజెపి) లో సభ్యుడు. ఈయన బిజెపి ముఖ్య నాయకులలో ఒకరిగా ఉన్నారు. ఈయన 1991, 1993 మధ్య భారతీయ జనతా పార్టీ అధ్యక్షుడిగా పనిచేశాడు. ఈయన కాన్పూర్ పార్లమెంటరీ నియోజకవర్గానికి మాజీ పార్లమెంటు సభ్యుడు. ఈయన అలహాబాద్ విశ్వవిద్యాలయంలో భౌతికశాస్త్ర ప్రొఫెసర్ గా పనిచేశాడు. ఈయనకు భారత ప్రభుత్వం 2017 లో రెండవ అత్యున్నత పౌర పురస్కారం అయినటువంటి పద్మవిభూషణ్‌ పురస్కారంతో ఈయనను సత్కరించింది.
వెలుపలి లంకెలు
వర్గం:ఉత్తమ పార్లమెంటేరియన్ అవార్డు గ్రహీతలు
తాండవ (గ్రామం)
విశాఖపట్నం జిల్లా నర్సీపట్నం మండలం లోని తాండవ నది ఒడ్డున ఉన్న రెవెన్యూయేతర గ్రామం. ఇక్కడ ఒక రిజర్వాయర్ ను నిర్మించడం జరిగింది..
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఉంద్లి, ప్రైవేటు ప్రాథమిక పాఠశాల,, ప్రభుత్వ ప్రాథమికోన్నత పాఠశాల, సమీప బాలబడి నర్సీపట్నంలో ఉంది.సమీప ఇంజనీరింగ్ కళాశాల మాకవరపాలెంలో ఉంది. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ నర్సీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల నర్సీపట్నంలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నంలోనూ ఉన్నాయి.
ప్రభుత్వ వైద్య సౌకర్యం
తాండవలో ఉన్న ఒక ప్రాథమిక ఆరోగ్య ఉప కేంద్రంఉంది. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉన్నాయి. అలోపతి ఆసుపత్రి, డిస్పెన్సరీ గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం,, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
రెండు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
స్వాతంత్ర సమరంలో తాండవ
ఇప్పటీ ఇది రిజర్వు అటవీ ప్రాంతం గానే ఉంది. అల్లూరి సీతా రామ రాజు పోరాట సమయంలో ౧౯౨౨ ప్రామ్తంలో ఈ అరణ్యాల గుండా వచ్చినట్లు, నివాసం ఉన్నట్లు చెప్తూ ఉంటారు.
సమాచార, రవాణా సౌకర్యాలు
పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ మొదలైన సౌకర్యాలు ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో ఏటీఎమ్, వాణిజ్య బ్యాంకు, సహకార బ్యాంకు ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత, వ్యవసాయ మార్కెటింగ్ సొసైటీ ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. రోజువారీ మార్కెట్ గ్రామం నుండి 5 కి.మీ. లోపు దూరంలో ఉంది.
చెరకు సాగుకు అనుకులమైనది కావడంతో తాండవ షుగర్ ఫాక్టరీ చుట్టు ప్రక్కల ప్రాంతా లకు ఉపయోగకరంగా ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి, 8 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
తాండవ వ్యవసాయానికి నీటి సరఫరా రెండు కాలువల ద్వారా జరుగుతోంది.తాండవ జలాశయం విశాఖ తూర్పు గోదావరి జిల్లాలకు చెందిన ౫౧,౪౦౦ ఎకరాలు ఆదారపడ్డాయి.వరి పండాలంటే .౧౨౦.....రోజుల పాటు నీటి సరఫారా చేయాలి.కరీఫ్ సాగుకు ౧౨౦....రోజులపాటు నీరు విడూదల చేయాలి.
పర్యాటక అభివృద్ధి
రాష్త్ర ప్రభుత్వ నీరు-చెట్టు పధకంలో భాగంగా మండల కేంద్రం నుండి జలాశయం వరకూ రోడ్డు పనులకు నలబై లక్షలు కేటాయించారు.తాండవ డ్యాం దిగువ ప్రాంతాన్ని పర్యాటక అభివృద్ధి కోసం తీర్చి దిద్దుతున్నారు.దీనికోసం జలాశయ అభివృద్ధ్హికి ౬౫ లక్షలు,పర్యాటక అభివృద్ధికి మరో రూ.౧౫ లక్షల నిధులు మంజూరు చేసారు. ఇప్పాటికే పర్యాటకులకు కనువిందు చేస్తుంది.
వెలుపలి లంకెలు
వర్గం:నర్సీపట్నం మండలం లోని రెవెన్యూయేతర గ్రామాలు వర్గం:విచిత్ర పేర్లుతో ఉన్న గ్రామాలు
సిరా శాసనసభ నియోజకవర్గం
సిరా శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం తుంకూర్ జిల్లా, గుల్బర్గా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
మీజాన్ జాఫ్రీ
మీజాన్ జాఫ్రీ (జననం 9 మార్చి 1995) భారతదేశానికి చెందిన హిందీ సినిమా నటుడు. ఆయన నటుడు జావేద్ జాఫేరీ కుమారుడు, జగదీప్ మనవడు.
జననం, విద్యాభాస్యం
మీజాన్ జాఫ్రీ 9 మార్చి 1995న నటుడు జావేద్ జాఫేరీ, హబీబా జాఫెరీ దంపతులకు జన్మించాడు. ఆయన పెన్సిల్వేనియాలోని ఫ్రాంక్లిన్ & మార్షల్ కాలేజీలో బిజినెస్ కోర్స్ పూర్తి చేసి, న్యూయార్క్‌లోని స్కూల్ ఆఫ్ విజువల్ ఆర్ట్స్‌లో సినిమా దర్శకత్వం, ఎడిటింగ్ విభాగాల్లో శిక్షణ తీసుకున్నాడు.
సినీ జీవితం
మీజాన్ పద్మావత్‌ సినిమాకు దర్శకుడు సంజయ్ లీలా భన్సాలీకి సహాయంగా పని చేసి, బాజీరావ్ మస్తానీ, గంగూబాయి కతియావాడి సినిమాలకు సహాయ దర్శకుడిగా పని చేశాడు.
External links
వర్గం:1995 జననాలు
తెలంగాణ తేజోమూర్తులు
తెలంగాణ తేజోమూర్తులు పుస్తకం ప్రపంచ తెలుగు మహాసభలు - 2017 వేడుకల సందర్భంగా తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడింది. తెలంగాణ జాతిని జాగృతంచేసిన మహనీయులు, కవులు, పండితులు, కళాకారులు, సాహితీ సాంస్కృతిక మిత్రులు మొదలైన 153మంది జీవిత పరిచయ వ్యాసాలను ఇందులో పొందుపరచడం జరిగింది. ఈ పుస్తకాన్ని 2017, డిసెంబరు 17న హైదరాబాదులోని ఎల్బీ స్టేడియంలో ప్రపంచ తెలుగు మహాసభలు వేడుకలలో మంత్రులు నాయిని నర్సింహారెడ్డి, తుమ్మల నాగేశ్వరరావు, సి. లక్ష్మా రెడ్డి, ఇంద్రకరణ్‌రెడ్డి, తెలంగాణ సాహిత్య అకాడమీ చైర్మన్ నందిని సిధారెడ్డి, ఎమ్మెల్సీ కర్నె ప్రభాకర్, తెలంగాణ భాషా సాంస్కృతిక శాఖ సంచాలకుడు మామిడి హరికృష్ణలు ఆవిష్కరించారు.
రూపకల్పన
రవీంద్రభారతి ప్రాంగణం కళాభవన్‌ లోని సమావేశ మందిరంలో అహౌబిళం ప్రభాకర్‌ వేసిన తైలవర్ణ చిత్రపటాలతో తెలంగాణ తేజోమూర్తులు పేరిట ఏర్పాటుచేసిన ప్రదర్శనను 2017, ఏప్రిల్ 4న పార్లమెంట్‌ సభ్యురాలు కల్వకుంట్ల కవిత ముఖ్య అతిథిగా పాల్గొని జ్యోతిప్రజ్వలన గావించి, చిత్రపటాలను ఆవిష్కరించి ప్రారంభించారు. 'తెలంగాణ హాల్‌ ఆఫ్‌ ఫేమ్‌' గా రూపొందిన ఈ గదిలో 34 మంది తెలంగాణ తేజోమూర్తుల తైలవర్ణ చిత్రాలను ఏర్పాటు చేశారు. ఆ సందర్భంగా చిత్రపటాలలో ఉన్న తెలంగాణ ప్రముఖులతోపాటు మరింతమంది గురించిన జీవిత చరిత్రలను ప్రపంచానికి తెలియజేయడంకోసం వాటన్నింటిని పుస్తకరూపంలో తీసుకురావాలన్న పలువురి సూచనమేరకు ఈ పుస్తకాన్ని తీసుకురావడం జరిగింది. దాదాపు 18నెలల నిరంతర కృషిచేసి మొదటి సంపుటంగా ఈ పుస్తకాన్ని తీసుకువచ్చారు. మునుముందు మరిన్ని సంపుటాలు తీసుకురాబోతున్నారు.
రాజకీయ, ఆర్థిక, సాంస్కృతిక, సాహిత్య, కళారంగాల్లో తెలంగాణ ప్రముఖుల ఘనతను ప్రపంచానికి తెలియజెప్పేందుకు ఆకాశవాణిలో ప్రసారమైన తెలంగాణ ప్రముఖుల జీవిత విశేషాలను తెలంగాణ తేజోమూర్తులు పేరుతో పుస్తక సంకలనంగా ప్రచురించారు.
మూలాలు
వర్గం:తెలుగు పుస్తకాలు వర్గం:తెలంగాణ భాషా సాంస్కృతిక శాఖ వర్గం:పుస్తకాలు వర్గం:జీవిత చరిత్రలు
ఆధార్
ఆధార్ అనేది 12 అంకెల విశిష్ట గుర్తింపు సంఖ్య. దీనిని భారతదేశంలో నివసించే వ్యక్తుల వారి వేలి ముద్రలు, కొద్దిపాటి వ్యక్తిగత వివరాల ఆధారంగా పొందవచ్చు. భారత విశిష్ట గుర్తింపు ప్రాధికార సంస్థ (యుఐడిఏఐ) ఈ సేకరించిన వివరాల ఆధారంగా ప్రతి వ్యక్తికి ఆధార్ జారీ చేస్తుంది. ఇది భారత ప్రభుత్వంచే జనవరి 2009 లో [Https://en.wikipedia.org/wiki/Ministry of Electronics and Information Technology|ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ] చట్టబద్ధమైన అధికార పరిధిలో, ఆధార్ చట్టం 2016[Https://en.wikipedia.org/wiki/Aadhaar (Targeted Delivery of Financial and other Subsidies, benefits and services) Act, 2016|(ఆర్థిక, ఇతర సబ్సిడీలు, లాభాలు , సేవలను లక్ష్యంగా పెట్టుకోవడం]) యొక్క నిబంధనలను అనుసరిస్తూ స్థాపించబడింది.
ఆధార్ ప్రపంచంలో అతిపెద్ద బయోమెట్రిక్ గుర్తింపు వ్యవస్థ. ప్రపంచ బ్యాంకు ముఖ్య ఆర్థికవేత్త పాల్ రోమర్ ఆధార్‍ను "ప్రపంచంలో అత్యంత అధునాతన గుర్తింపు కార్యక్రమం"గా అభివర్ణించాడు.ఆధార్ భారతీయ పౌరసత్వం లేదా నివాసానికి ఏ హక్కులు కూడా ఇవ్వలేదు. [5] 2017 జూన్లో నేపాల్, భూటాన్‍కు చెందిన భారతీయులకు ఆధార్ సరైన గుర్తింపు పత్రం కాదని హోం మంత్రిత్వ శాఖ వివరించింది. [6]
చట్టం అమలుకు ముందు, 2009 జనవరి 28 నాటికి UIDAI పనిచేసింది, ప్రణాళికా సంఘం (ఇప్పుడు నితి అయోగ్) యొక్క ఒక కలిపిన కార్యాలయం. 2016 మార్చి 3 న ఆధార్‍కు చట్టపరమైన మద్దతు ఇవ్వాలని పార్లమెంటులో ఒక బిల్లును ప్రవేశపెట్టారు. [7] 2016 మార్చి 11 న, ఆధార్ (ఆర్ధిక, ఇతర సబ్సిడీలు, లాభాలు, సేవల లక్ష్యం) చట్టం, 2016, లోక్సభలో ఆమోదం పొందింది. [8] [9]
ఆధార్ అనేది భారత అత్యున్నత న్యాయస్తానం (సుప్రీం కోర్ట్ ఆఫ్ ఇండియా)చే అనేక తీర్పులకు సంబంధించింది. 2013 సెప్టెంబరు 23 న అత్యున్నత న్యాయస్తానం (సుప్రీం కోర్టు) ఒక తాత్కాలిక ఉత్తర్వు జారీ చేసింది, "ఆధార్ పొందకుండా ఉండటానికి ఎవ్వరూ బాధపడకూడదు", [10] ఆధార్ను కలిగి లేని నివాసికి ప్రభుత్వం ఒక సేవను తిరస్కరించలేదని, ఇది స్వచ్ఛందంగా కాదు తప్పనిసరి. [11] కోర్టు ఈ కార్యక్రమం యొక్క పరిధిని కూడా పరిమితం చేసింది, ఇతర నియమాలలో గుర్తింపు సంఖ్య యొక్క స్వచ్ఛంద స్వభావాన్ని పునరుద్ఘాటించింది. [12] [13] [14] [14] [15] 2017 ఆగస్టు 24 న, ఇండియన్ అత్యున్నత న్యాయస్తానం (సుప్రీం కోర్ట్), ప్రాథమిక హక్కుగా గోప్యతా హక్కును సుస్థిరపర్చింది, అంశంపై మునుపటి తీర్పులను అధిగమించింది. [16] సుప్రీంకోర్టు యొక్క ఐదు న్యాయనిర్ణేతర రాజ్యాంగ బెంచ్ ఆధార్ [17] యొక్క గోప్యత, పర్యవేక్షణ, సంక్షేమ ప్రయోజనాల నుండి మినహాయింపు వంటి వివిధ కారణాలపై పలు కేసులను విన్నది. [18] 2017 జనవరి 9 న అత్యున్నత న్యాయస్తానం (సుప్రీంకోర్టు) ఐదుగురు న్యాయవ్యవస్థ బెంచ్ తన తీర్పును తాత్కాలికంగా ఉపసంహరించుకుంది. బ్యాంక్ ఖాతాల నుండి మొబైల్ సేవలకు అండగార్ తప్పనిసరి చేయాలని గడువు ఇవ్వాలని పిటిషన్లు కోరింది. ఆధార్ లింకింగ్ డెడ్లైన్స్ పొడిగింపు కోసం తుది విచారణ 2018 జనవరి 17 న ప్రారంభం కానుంది. [19] సివిజెన్ ఫోరం ఫర్ సివిల్ లిబర్టీస్, ఇండియన్ సోషల్ యాక్షన్ ఫోరమ్ (INSAF) వంటి కొన్ని పౌర స్వేచ్ఛ సమూహాలు గోప్యతా ఆందోళనలపై కూడా వ్యతిరేకించాయి. [20] [21] [22]
ఆధార్ కోర్టులో సవాలు చేయబడినప్పటికీ, [23] కేంద్ర ప్రభుత్వం వారి ఆధార్ నంబర్లను మొబైల్ సిమ్ కార్డులు, బ్యాంకు ఖాతాలు, ఉద్యోగుల భవిష్య నిధి, అనేక మంది సంక్షేమ పథకాలు, కానీ మహాత్మా గాంధీ జాతీయ గ్రామీణ ఉపాధి హామీ చట్టం, ప్రజా పంపిణీ వ్యవస్థ, వృద్ధాప్య పింఛనులకు మాత్రమే పరిమితం కాలేదు. [24] ఆధార్ని ఉత్పత్తి చేయటానికి చికిత్సకు ప్రాప్తి చేయటం వలన గుర్తింపు ఉల్లంఘన భయంతో HIV రోగుల చికిత్సను నిలిపివేయాలని ఇటీవలి నివేదికలు సూచించాయి. [25]
బయోమెట్రిక్ కార్డుల వల్ల ఎవరైనా... ఎక్కడైనా...ఠక్కున గుర్తించవచ్చు. ప్రతి పౌరుడికీ గుర్తింపు కార్డును జారీ చేయాలన్న ఉద్దేశంతో 'జాతీయ జనాభా రిజిస్టర్' తయారీ, 'జాతీయ పౌరగుర్తింపు కార్డు లివ్వాలని ప్రభుత్వం నిర్ణయించింది. వీటిని బట్టి తీర ప్రాంతాలకు అపరిచితులు ఎవరు వచ్చినా వెంటనే పసిగట్టే అవకాశం ఉంటుంది. ముందుగా సముద్ర తీర ప్రాంతంలో ఉన్న వారికి గుర్తింపు కార్డులు ఇచ్చేందుకు చర్యలు చేపట్టింది. జాతీయ జనాభా నమోదు (నేషనల్ పాప్యులేషన్ రిజిష్ట్రేషన్) కార్యక్రమం కింద ముందుగా తీర ప్రాంతాలలో ఉన్న కుటుంబాలను సర్వే చేస్తారు. ఇంటింటికీ తిరిగి వేలి ముద్రలు ఫొటోలు నమోదు చేసి గుర్తింపు కార్డులు రూపొందిస్తారు.ముఖ్యంగా సముద్రంపై చేపలు పట్టే మత్స్యకారులకు ఈ కార్డుల వల్ల ప్రయోజనాలు ఎక్కువగా ఉంటాయి. చేపలవేటలో భాగంగా దేశంలో ఎక్కడకు వెళ్లినా ఇబ్బంది ఉండదు. ఒకవేళ ఎవరికైనా అనుమానం వచ్చి అతని వివరాలు తెలుసుకోవాలనుకున్నా, చాలా సులభంగా ఈ బయోమెట్రిక్ కార్డుని కంప్యూటర్లో పరిశీలించడం ద్వారా తెలుసుకోవచ్చు. అతనిది ఏ దేశం? ఏ ప్రాంతం? మత్స్యకారుడా? ఉగ్రవాదా? అతని రక్తం గ్రూపు, వేలిముద్రలతో సహా మొత్తం వివరాలు తెలుస్తాయి.
మూలాలు
వర్గం:ప్రభుత్వ పథకాలు వర్గం:గుర్తింపులు
భారతదేశంలో బహిష్కరించబడిన పుస్తకాల జాబితా
దేశవ్యాప్తంగా
దేశవ్యాప్తంగా బహిష్కృతమయిన పుస్తకాలు (బ్రిటిష్ పాలిత కాలంతో సహా)
ప్రాంతీయ బహిష్కరణలు
This section lists books that were banned by a state government. The Section 95 of the Code of Criminal Procedure, 1973 allows the state governments to declare any publication as forfeit.
మూలములు
వర్గం:భారతదేశంలో నియంత్రణ వ్యవస్థ
చైనా గోడ చరిత్ర
చదునుచేసిన భూమ్మీద ఈ గోడలు నిర్మించారు. వీటిని కూలీలను బలవంతంగా వెట్టి చాకిరీ చేయించి నిర్మించారు. సా.శ.పూ. 212 నాటికి గన్సు నుంచి దక్షిణ మంచూరియా తీరప్రాంతం వరకూ నిర్మితమయ్యాయి.
తర్వాతి కాలపు రాజవంశాలు ఉత్తర సరిహద్దులను రక్షించుకోవడానికి వేర్వేరు విధానాలు అనుసరించాయి. హాన్ (సా.శ.పూ 202 - సా.శ. 220), ఉత్తర క్వి (550-574), సుయ్ (589-618), మరీ ముఖ్యంగా మింగ్ (1369-1644) వంశాల వారు ఈ గోడలని పునర్నిర్మించి, విస్తరించినవారిలో ఉన్నారు. అయితే వీరు చాలా అరుదుగా క్విన్ వంశపు పద్ధతులను, వారు నిర్మించిన మార్గాన్ని అనుసరించారు.
హాన్ వంశీకులు ఈ గోడలను పశ్చిమ దిశగా మరింత విస్తరిస్తూ పోయారు, క్వి వంశం 1600 కిలోమీటర్ల మేరకు కొత్త గోడలు కట్టారు. సుయ్ వంశీకులు పదిలక్షల మందికి పైచిలుకు జనాన్ని గోడ నిర్మాణపు పనుల్లో వినియోగించారు. టాంగ్ (618-907), సుంగ్ (960-1279), క్వింగ్ (1644-1911) రాజవంశాలు గోడల నిర్మాణానికి పెద్దగా సమకట్టలేదు. దానికి బదులుగా యుద్ధ ప్రయత్నాలు, దౌత్యనీతి ద్వారా మంగోలియా, తదితర లోపలి ఆసియా ప్రాంతాల నుంచి రాగల ముప్పును కట్టడిచేశారు.
దండయాత్ర ప్రయత్నాలను నిరుత్సాహపరిచే సాధనంగా ఉపయోగపడ్డా చైనాగోడ చరిత్ర పొడవునా యుద్ధాల్లో శత్రువులను అడ్డుకోవడంలో విఫలం అయింది. అలాంటి వైఫల్యాల్లో గోడ నిర్మాణంలో అత్యంత ఉత్సాహపూరితంగా పనిచేసిన రాజవంశం మింగ్‌ను పతనం చేసి చైనా చక్రవర్తిత్వం హస్తగతం చేసుకున్న 1644లో షాన్‌హై కనుమల్లోని గోడ గేట్ల ద్వారా మంచూరియాకు చెందిన క్వింగ్ వంశీకుల దండయాత్ర ఒకటి.
భౌగోళిక నేపథ్యం
thumb|300x300px|Topographical map of China's northern frontier area, with modern political boundaries. [[Manchuria, unmarked, is to the east of Inner Mongolia.]] చైనా గోడ నిర్మాణానికి మూలమైన చైనీయులు, సంచార జాతుల మధ్య ఘర్షణ మూలాలు భౌగోళిక స్థితిగతుల్లో ఉన్నాయి. దక్షిణాన చైనాలో సారవంతమైన భూములకు భిన్నంగా ఉత్తరాన ఇన్నర్ ఆసియాగా పిలిచే మంగోలియా, మంచూరియా, గ్జింజియాంగ్, టిబెట్ వంటి ప్రాంతాల్లో పాక్షిక నిర్జలమైన పచ్చిక బయళ్ళు ఉన్నాయి. ఈ రెండు ప్రాంతాల్లోని వాతావరణాలు, భౌగోళిక స్థితిగతులు రెండు భిన్నమైన సమాజ అభివృద్ధికి కారణమయ్యాయి.
చైనీస్ శైలి అభివృద్ధికి పూర్తి భిన్నమైనది ఇన్నర్ ఆసియాలోని పచ్చిక బయళ్ళలోని వాతావరణం అక్కడి సమాజాలు సంచార జీవనానికే అనుకూలిస్తుంది.
మరింత చదవండి
వర్గం:చైనా గోడ
ప్రతిమాదేవి
ప్రతిమాదేవి (9 ఏప్రిల్ 1933 - 6 ఏప్రిల్ 2021) కన్నడ సినిమా నటి. 1947లో వచ్చిన కృష్ణలీల చిత్రం ద్వారా సినిమారంగంలోకి ప్రవేశించింది. జగన్మోహిని (1951)లో ప్రధాన పాత్రలో కూడా నటించింది. బాక్సాఫీస్ వద్ద 100 రోజులు పూర్తి చేసుకున్న మొదటి కన్నడ చిత్రమది. ప్రతిమాదేవి దాదాపు 60కి పైగా చిత్రాలలో నటించింది.
కళారంగం
సినిమాల్లోకి రాకముందు ప్రతిమాదేవి 11 ఏళ్ళ వయసులో వృత్తి నాటకరంగంలో చేరింది. 1947లో కృష్ణలీల సినిమాలో తొలిసారిగా నటించింది. తరువా 1951లో వచ్చిన జగన్మోహిని సినిమాలో కనిపించింది. ఇది థియేటర్లలో 100 రోజుల ప్రదర్శన పూర్తి చేసిన మొదటి కన్నడ చిత్రంగా నిలిచింది. 1952లో మేకప్ సుబ్బన్నతో కలిసి ప్రతిమాదేవి చేసిన దల్లాలీ సినిమా కూడా పెద్ద విజయం సాధించింది. మహాత్మా ఫిలింస్ బ్యానర్‌లో తన భర్త నిర్మించిన చిత్రాలలో నటించింది.
వ్యక్తిగత జీవితం
ప్రతిమాదేవికి డి. శంకర్ సింగ్ తో వివాహం జరిగింది. వారికి నలుగురు పిల్లలు. కొడుకు రాజేంద్ర సింగ్ బాబు (సినిమా దర్శకుడు), సంగ్రామ్ సింగ్, జైరాజ్ సింగ్, కుమార్తె విజయలక్ష్మి సింగ్ (నటి, నిర్మాత).
మరణం
ప్రతిమాదేవి 88 సంవత్సరాల వయస్సులో 2021 ఏప్రిల్ 6న మైసూర్‌లోని సరస్వతీపురలోని తన నివాసంలో మరణించింది.
బయటి లింకులు
వర్గం:1933 జననాలు వర్గం:కన్నడ సినిమా నటీమణులు వర్గం:భారతీయ సినిమా నటీమణులు వర్గం:2021 మరణాలు
ఎ.చంద్రశేఖర్
ఎ.చంద్రశేఖర్‌ తెలంగాణ రాష్ట్రానికి చెందిన రాజకీయ నాయకుడు మరియు మాజీ మంత్రి. ఆయన ఉమ్మడి ఆంధ్రప్రదేశ్ రాష్ట్రంలో మంత్రిగా పని చేశాడు.
జననం
ఎ.చంద్రశేఖర్‌ 1960లో తెలంగాణ రాష్ట్రం, వికారాబాదు జిల్లా , మర్పల్లి గ్రామం లో జన్మించాడు.
రాజకీయ జీవితం
డాక్టర్‌ ఎ.చంద్రశేఖర్‌ తెలుగుదేశం పార్టీ ద్వారా రాజకీయాల్లోకి వచ్చి 1985లో తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి దేవదాస్ పై 20361 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన 1989, 1994, 1999 ఎన్నికల్లో తెలుగుదేశం పార్టీ నుండి పోటీ చేసి వరుసగా ఎమ్మెల్యేగా ఎన్నికయ్యాడు.
డాక్టర్‌ ఎ.చంద్రశేఖర్‌ 2001లో తెలంగాణ రాష్ట్ర సాధనలో భాగంగా ఏర్పాటైన తెలంగాణ రాష్ట్ర సమితి పార్టీ లో చేరాడు. ఆయన 2004 ఎన్నికల్లో టిఆర్ఎస్ పార్టీ తరుపున (కాంగ్రెస్, టిఆర్ఎస్, సిపిఎం, సిపిఐ కలిసి ఆనాడూ కూటమిగా పోటీ చేశాయి) పోటీ చేసి టీడీపీ అభ్యర్థి బి.మధురవేణి పై గెలిచాడు. ఆయన 2004లో గెలిచిన అనంతరం వైఎస్ రాజశేఖర్ రెడ్డి మంత్రివర్గంలో మంత్రిగా పని చేశాడు. తెలంగాణ వ్యూహంలో భాగంగా 2008లో తన ఎమ్మెల్యే పదవికి రాజీనామా చేసి అనంతరం జరిగిన ఉప ఎన్నికల్లో పోటీ చేసి కాంగ్రెస్‌ అభ్యర్థి గడ్డం ప్రసాద్‌ కుమార్‌ చేతిలో ఓటమి పాలయ్యాడు. ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో ఓటమి పాలయ్యాడు.
డాక్టర్‌ ఎ.చంద్రశేఖర్‌ తెలంగాణ రాష్ట్ర ఏర్పాటు తరువాత తెలంగాణ రాష్ట్ర సమితి కి రాజీనామా చేసి కాంగ్రెస్ పార్టీ లో చేరాడు. ఆయన 2014లో జరిగిన ఎన్నికల్లో పోటీ చేయలేడు. ఎ.చంద్రశేఖర్‌ 2018లో కాంగ్రెస్ పార్టీ టికెట్ దక్కకపోవడంతో స్వతంత్ర అభ్యర్థిగా పోటీ చేసి ఓడిపోయాడు. ఆయన 2019 లోక్‌సభ ఎన్నికల్లో పెద్దపల్లి నుంచి కాంగ్రెస్‌ అభ్యర్థిగా పోటీ ఓడిపోయాడు. ఎ.చంద్రశేఖర్‌ కాంగ్రెస్ పార్టీకి రాజీనామా చేసి 18 జనవరి 2021న భారతీయ జనతా పార్టీలో చేరి , 2023 ఆగష్టు 12న పార్టీకి రాజీనామా చేశాడు. అతను 2023 ఆగష్టు 18న తిరిగి కాంగ్రెస్ పార్టీలో చేరబోతున్నాడని ప్రకటించారు
మూలాలు
వర్గం:తెలంగాణ వ్యక్తులు వర్గం:వికారాబాదు జిల్లా రాజకీయ నాయకులు వర్గం:వికారాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:వికారాబాదు జిల్లా వ్యక్తులు
గోన గన్నారెడ్డి (నవల)
గోన గన్నారెడ్డి నవలను అడవి బాపిరాజు రచించారు. ఇది కాకతీయ చారిత్రాత్మక నవల. గోనగన్నా రెడ్డి ఆంధ్ర సామ్రాట్టు కాకతీయ గణపతిదేవుని కుమార్తె అయిన రుద్రమదేవికి కుడిభుజంగా ఉంటూ పశ్చిమాంధ్ర భూమిని ఏలుతూ ఉండేవాడు. గన్నారెడ్డి కుమారుడు గోన బుద్ధారెడ్డి రంగనాథ రామాయణం అనే ద్విపద కావ్యం రచించాడు. ఈ నవలను మొదటి సారిగా 1946లో మచిలీపట్టణానికి చెందిన త్రివేణి పబ్లిషర్సు వారు ప్రచురించారు. ఈ పుస్తకం కొండగడప జాగీర్దారు రాజా అక్కినేపల్లి జానకిరామారావుకు అంకితం చేయబడింది.
కథా సారాంశము
కాకతీయ సామ్రాజ్య చక్రవర్తియైన గణపతి దేవునికి కుమార్తె కలుగుతుంది. రాజ్యక్షేమాన్ని కాంక్షించి తన ప్రధాన మంత్రియైన శివదేవయ్య సలహాను అనుసరించి ఆమెను రుద్రదేవుడనే పేరుతో లోకానికి పరిచయం చేస్తాడు గణపతి దేవుడు. కాకతీయ సామంతరాజ్యమైన వర్ధమానపురానికి రాజు గోన లకుమయా రెడ్డి. అతని కొడుకు గోన వరదారెడ్డి. వరదారెడ్డికి మరో కాకతీయ సామంత రాజ్యమైన అమలాపురం రాజు కోనేరు రెడ్డి కుమార్తె రితికను ఇచ్చి వివాహం చేయాలనుకుంటూ ఉంటారు. ఇంతలో గజదొంగయైన గోన గన్నారెడ్డి వచ్చి వరదారెడ్డిని అపహరిస్తాడు. దాంతో ఆ వివాహం చెడిపోతుంది. ఒక వైపు రామ దేవుడు వృద్ధుడై పోతుండడంతో వివిధ సామంతులు కాకతీయ సామ్రాజ్యాన్ని విచ్ఛిన్నం చేయడానికి తమ తమ ప్రయత్నాలు చేస్తుంటారు. ఈ ప్రయత్నాల్లో భాగంగా లకుమయా రెడ్డి తన మంత్రుల ద్వారా ఇతర సామంతుల అభిప్రాయాలు తెలుసుకుంటాడు. అమలాపురం రాజ్య ప్రభువైన కోటారెడ్డి అతనికి మద్ధతు తెలపడమే కాకుండా తన కుమార్తెను అతని కుమారుడికిచ్చి వివాహం చేయడానికి ఒప్పుకుంటాడు.
బయటి లింకులు
వర్గం:తెలుగు నవలలు వర్గం:చారిత్రాత్మక నవలలు వర్గం:1946 పుస్తకాలు వర్గం:అడివి బాపిరాజు రచనలు
టి.కె.మూర్తి
టి.కె.మూర్తిగా పిలువబడే థాను కృష్ణమూర్తి ఒక కర్ణాటక సంగీత మృదంగ వాద్య కళాకారుడు. పద్మశ్రీ పురస్కార గ్రహీత.
వ్యక్తిగత జీవితం
ఇతడు 1922 ఆగష్టు 13 వ తేదీన కేరళ రాష్ట్రంలోని నయతంగరై గ్రామంలో థాను భాగవతార్, అన్నపూర్ణి దంపతులకు జన్మించాడు. ఇతడు ఎటువంటి శిక్షణ లేకుండా తన 8వ ఏట మృదంగ వాద్యాన్ని ప్రదర్శించడం ప్రారంభించాడు. తంజావూరు వైద్యనాథ అయ్యర్ ఒక కచేరీలో ఇతని మృదంగ వాద్యాన్ని విని ఆకర్షితుడై, మృదంగంలో మెరుగైన శిక్షణ ఇవ్వడానికి ఇతడిని తనతో పాటు తంజావూరు తీసుకువెళ్ళాడు. ఇతడు వైద్యనాథ అయ్యర్ వద్ద పాల్గాట్ మణి అయ్యర్, తంబుస్వామిలతో కలిసి మృదంగం నేర్చుకున్నాడు.
ఇతని పూర్వీకులు అందరూ ఆస్థాన సంగీత విద్వాంసులు. ఇతడు ఐదవ తరానికి చెందిన సంగీత విద్వాంసుడు. ఇతనికి కుమారుడు టి.కె.జయరామన్ ఆకాశవాణిలో సంగీత స్వరకర్త, మనుమడు కార్తికేయ మూర్తి సినిమా సంగీత దర్శకుడు.
వృత్తి
మూర్తి తన 11వ యేట కోయంబత్తూరులో ముసిరి సుబ్రహ్మణ్య అయ్యర్ గాత్ర సంగీత కచేరీలో మొట్టమొదట నైపుణ్యం కలిగిన మృదంగ విద్వాంసునిగా తన ప్రదర్శన ఇచ్చాడు. ఇతడు 15000లకు పైగా కచేరీలలో మృదంగ సహకారం అందించాడు. ఇతడు 80 సంవత్సరాలకు పైగా అనేక తరాల సంగీత విద్వాంసులతో కలిసి కచేరీలు చేశాడు. ఇతడు మృదంగ సహకారం అందించిన వారిలో హరికేశనల్లూరు ముత్తయ్య భాగవతార్, అరియకుడి రామానుజ అయ్యంగార్, చెంబై వైద్యనాథ భాగవతార్, సెమ్మంగుడి శ్రీనివాస అయ్యర్, ఎం.ఎస్. సుబ్బులక్ష్మి, మదురై ఎస్.సోమసుందరం, డి.కె.జయరామన్, మంగళంపల్లి బాలమురళీకృష్ణ, కున్నక్కూడి వైద్యనాథన్, లాల్గుడి జయరామన్, టి.వి.శంకరనారాయణన్, మాండొలిన్ శ్రీనివాస్ వంటి వారు ఉన్నారు. మృదంగంలో ఇతని శైలి తంజావూరు బాణీకి చెందినప్పటికీ ఇతడు పళని సుబ్రహ్మణ్యం పిళ్ళైకి చెందిన పుదుక్కోటై శైలి పట్ల ఆకర్షితుడయ్యాడు. తంజావూరు శైలినీ, పుదుక్కోటై శైలినీ మిశ్రమం చేసి ఇతడు తనదైన ప్రత్యేకమైన మృదంగ శైలిని అలవరచుకున్నాడు.
గుర్తింపు
ఇతడికి అనేక పురస్కారాలు, సన్మానాలు లభించాయి. వాటిలో కొన్ని:
ఇతడు త్రివేండ్రం ప్యాలెస్‌లో ఆస్థాన విద్వాంసుడిగా ఉన్నాడు. ప్రసార భారతి ఇతడికి "జాతీయ కళాకారుడి"గా గుర్తించింది.
బయటి లింకులు
వర్గం:జీవిస్తున్న ప్రజలు వర్గం:మృదంగ వాద్య కళాకారులు వర్గం:సంగీత నాటక అకాడమీ అవార్డు గ్రహీతలు వర్గం:సంగీత కళానిధి పురస్కార గ్రహీతలు వర్గం:కళైమామణి పురస్కార గ్రహీతలు వర్గం:పద్మశ్రీ పురస్కారం పొందిన కేరళ వ్యక్తులు
అశోక్ కుమార్ (హిందీ నటుడు)
అశోక్ కుమార్ ( 1911 అక్టోబరు 13 – 2001 డిసెంబర్ 10), భారతీయ సినిమాకు చెందిన చలనచిత్ర నటుడు. ఇతని అసలు పేరు కుముద్‌లాల్ గంగూలీ. ఇతడు దాదామొని అని ముద్దుగా పిలవబడ్డాడు. ఇతడు 1988లో భారత ప్రభుత్వపు అత్యున్నత చలనచిత్ర పురస్కారం దాదాసాహెబ్ ఫాల్కే పురస్కారాన్ని అందుకున్నాడు. 1999లో ఇతడికి పద్మభూషణ్ పురస్కారం లభించింది. ఇతడు భారతీయ చలనచిత్ర పరిశ్రమలోని ఉత్తమ నటులలో ఒకనిగా పరిగణించబడ్డాడు.
నేపథ్యము, కుటుంబము
కుముద్ లాల్ గంగూలీ బీహార్ రాష్ట్రం (అప్పటి బ్రిటీష్ ఇండియాలోని బెంగాల్ ప్రెసిడెన్సీ)లోని భాగల్పూర్‌లో ఒక బెంగాలీ కుటుంబంలో జన్మించాడు. ఇతని తండ్రి కుంజ్‌లాల్ గంగూలీ ఒక న్యాయవాది తల్లి గౌరి ఒక గృహిణి. ఇతడు వారి నలుగురు సంతానంలో పెద్దవాడు.ఇతని సోదరి సతీదేవి పిన్నవయసులోనే శశిధర్ ముఖర్జీని పెళ్ళి చేసుకుని సినిమా రంగానికి చెందిన ఒక పెద్దకుటుంబానికి కోడలు అయ్యింది. తరువాతి సోదరుడు కళ్యాణ్ తరువాతి కాలంలో అనూప్ కుమార్‌ గా సినిమా రంగంలో రాణించాడు. కళ్యాణ్ ఇతనికంటే 14 సంవత్సరాలు చిన్నవాడు. ఇక ఇతనికంటే అతి పిన్న వయస్కుడైన చివరి తమ్ముడు అభాస్ గంగూలీ చలన చిత్ర సీమలో కిషోర్ కుమార్ పేరుతో ప్రముఖ గాయకునిగా రాణించాడు.
ఇతడు కలకత్తా లోని ప్రెసిడెన్సీ కాలేజి ఉన్నతవిద్యను అభ్యసించి న్యాయవాదిగా వృత్తిని చేపట్టాడు. ఇతడు లా చదువుతున్నపటికీ ఇతని మనసు సినిమా రంగంపైనే ఉంది. ఇతడు సినిమాలలో టెక్నీషియన్‌గా రాణించాలనుకున్నాడు.
ఇతడు చదువుకునే సమయంలోనే శోభ అనే అమ్మాయితో తల్లిదండ్రులు కుదిర్చిన వివాహాన్ని సంప్రదాయబద్ధంగా చేసుకున్నాడు. వీరి దాంపత్యం అన్యోన్యంగా సాగింది. వీరికి అరూప్ గంగూలీ అనే కుమారుడు, భారతీ పటేల్, రూపావర్మ, ప్రీతి గంగూలీ అనే ముగ్గురు కుమార్తెలు కలిగారు.
తొలిదశ (1936–42)
కుముద్ లాల్ సోదరి సతీదేవికి బాల్యంలోనే వివాహం జరిగింది. ఆమె భర్త శశిధర్ ముఖర్జీ ముంబై సినిమా పరిశ్రమలో టెక్నీషియన్‌గా పనిచేసేవాడు. అతడిని చూసి కుముద్‌లాల్ గంగూలీ సినిమా రంగంపై ఆసక్తిని పెంచుకున్నాడు. ఇతడు లా పరీక్ష తప్పడంతో తరువాతి పరీక్షల వరకు కొంత కాలం ముంబైలోని తన సోదరి ఇంట్లో గడిపాడు. ఇతని కోరిక పై ఇతని బావ బాంబే టాకీస్‌ అనే స్టూడియోలో లేబొరేటరీ అసిస్టెంట్‌గా ఉద్యోగం కుదిర్చాడు. ఇతనికి ఆ ఉద్యోగం నచ్చి తన తండ్రిని ఒప్పించి లా చదువు మానివేసి అదే ఉద్యోగంలో కొనసాగాడు.
ఇతడు లేబొరేటరీ అసిస్టెంట్‌గా ఐదు సంవత్సరాలు పనిచేశాడు. ఇతడు నటుడిగా మారడం యాధృచ్ఛికంగా జరిగింది. 1936లో బాంబే టాకీస్ వారి జీవన్ నయా అనే చిత్రం షూటింగ్ జరుగుతోంది. ఆ చిత్రంలో నజ్మల్ హసన్, ఆ స్టూడియో నిర్మాత హిమాంశు రాయ్ భార్య దేవికారాణి ప్రధాన భూమికలు పోషిస్తున్నారు. అయితే కొని కారణాల వల్ల నజ్మల్ హసన్‌ను ఆ సినిమా నుండి తొలగించారు. ఆ సినిమా దర్శకుడు ఫ్రాంజ్ ఓస్టెన్ సలహాపై కుముద్‌లాల్‌ను నజ్మల్ హసన్ స్థానంలో తీసుకున్నారు. కుముద్‌లాల్‌కు అశోక్ కుమార్ అనే పేరు పెట్టారు.
అశోక్ కుమార్ తన నట జీవితాన్ని కొంత అయిష్టంగానే ప్రారంభించినా ఇతని తరువాతి చిత్రం అఛూత్ కన్య ఇతనికి దేవికారాణికీ మంచి పేరు తెచ్చిపెట్టింది. బ్రాహ్మణ బాలుడు దళిత బాలికను ప్రేమించడమనే కథతో ఆ సినిమా హిందీ తొలి సినిమాలలో బ్లాక్‌బస్టర్‌గా నిలిచింది. ఈ చిత్రం విజయంతో అశోక్ కుమార్, దేవికారాణి జంట ఆ కాలంలో వెండితెరపై విజయవంతమైన జంటగా నిలిచారు.
తరువాత ఈ జంట వరుసగా జన్మభూమి (1936), ఇజ్జత్ (1937), సావిత్రి (1937), వచన్ (1938), నిర్మల (1938) సినిమాలలో నటించారు. వీరిద్దరూ జంటగా నటించిన చివరి చిత్రం అంజాన్ (1941). తరువాత ఇతడు లీలా చిట్నీస్‌తో కలిసి సినిమాలలో నటించడం ప్రారంభించాడు. ఈ జంటకూడా కంగన్ (1939), బంధన్ (1940), ఆజాద్ (1940), ఝూలా (1941) వంటి విజయవంతమైన చిత్రాలను అందించింది.